กลุ่มท่องเที่ยว ลุ้นปี 62 นักท่องเที่ยวโตต่อเนื่อง 40 ล้านคน ชู ERW หุ้น Top Pick กลุ่ม
กลุ่มท่องเที่ยว ลุ้นปี 62 นักท่องเที่ยวโตต่อเนื่อง 40 ล้านคน ชู ERW หุ้น Top Pick กลุ่ม
26 ธ.ค. 2561

บล.ฟินันเซีย ไซรัส ระบุในบทวิเคราะห์วันนี้(26ธ.ค.61) ว่า  กลุ่มท่องเที่ยว คาดหวังการฟื้นตัวของอุตสาหกรรมท่องเที่ยวในปี 2019 โดยคาดจำนวนนักท่องเที่ยวยังเติบโตได้ต่อเนื่องเป็น 40 ล้านคน +4.7% เทียบช่วงเดียวกันของปีก่อนโดยยังมองว่าการหดตัวของนักท่องเที่ยวจีนใน 2H18 ยังมาจากประเด็นความเชื่อมั่นหลังเรือล่มที่ภูเก็ตมากกว่าปัจจัยด้านเศรษฐกิจเพราะการเดินทางไปต่างประเทศของคนจีนโดยรวมยังเติบโต 10% เทียบช่วงเดียวกันของปีก่อน
นอกจากนี้ภาคการท่องเที่ยวถือเป็นหนึ่งในเครื่องยนตร์หลักสำหรับการเติบโตของเศรษฐกิจไทยและคิดเป็นสัดส่วนถึง 11.8% ของ GDP ทำให้เชื่อว่าจะเห็นมาตรการกระตุ้นจากภาครัฐออกมาเพิ่มเติมหากนักท่องท่องเที่ยวจีนฟื้นตัวช้า ทำให้คาดว่ากำไรปกติของกลุ่มท่องเที่ยวจะเติบโตในอัตราเร่ง +26% เทียบช่วงเดียวกันของปีก่อนในปี 2019 จึงยังคงน้ำหนักการลงทุน “Overweight” โดยเลือก Top Pick เป็น ERW